
Bratislava, 30. novembra 2010
Slovenské stavebníctvo už vidí svetlo na konci tunela



Predstavitelia stavebných spoločností očakávajú na rok 2011 už iba mierny pokles slovenského stavebníctva. Čo sa týka roku 2012, väčšina firiem verí v návrat k pozvoľnému rastu. Firmy ale stále bojujú s nízkym dopytom a značnou mierou byrokracie. Vyťaženosť kapacít stavebných spoločností zaznamenalo oproti augustu určité zlepšenia, najmä vďaka už zrealizovaným optimalizáciam. Klesol podiel spoločností, ktoré uvádzajú, že majú menej zákaziek ako pred rokom. Kľúčovou prioritou zostáva zvýšenie efektivity fungovania, investície v podobe akvizícií majú červenú. Tieto a ďalšie závery vyplývajú z výsledkov najnovšej Kvartálnej analýzy slovenského stavebníctva 11/2010, ktorú pripravila spoločnosť CEEC Research v spolupráci so spoločnosťami KPMG Slovensko a Ipsos Tambor, za podpory Zväzu slovenských podnikateľov v stavebníctve.
 


Hlavné zistenia Kvartálnej analýzy slovenského stavebníctva 11/2010:
Slovenské stavebnictvo má už asi najhoršie za sebou, aj keď je už vidieť svetlo na konci tunela, ešte z neho nie sme vonku. Stále čakáme na oživenie dopytu, ktorý by pomohol sektoru vrátiť sa späť k rastu a taktiež k dokončeniu transformácie sektora, ktorá povedie k vyššej efektivite jeho výkonu.
Ľuboš Vančo
Riadiaci partner, KPMG Slovensko

Pokles stavebníctva v roku 2011 by už mal byť len mierny
•   Aktuálne výsledky ukazujú na veľmi pozvoľne rastúci optimizmus čo sa týka vývoja                             slovenského stavebníctva v nadchádzajúcich rokoch.
•  Približne polovica riaditeľov stavebných spoločností očakáva rast už v nasledujúcom roku, naopak druhá polovica predpovedá ešte pokles.Vážený priemer týchto očakávaní na rok 2011 ukazuje len veľmi mierny pokles sektora (o 1,3%).  
•  Pohľad optikou veľkých a stredných alebo malých spoločností ukazuje na vyššiu mieru pesimizmu v segmente veľkých stavebných spoločností. V roku 2011 očakáva pokles slovenského stavebníctva 67% respondentov zo skupiny veľkých stavebných spoločností. To isté predpovedá len 37% stredných či malých stavebných firiem.
•  V roku 2012 by už mohol prísť badateľný rast odvetvia. V priemere respondenti očakávajú rast o 4,6%.

V oblasti dopravných stavieb (cesty, diaľnice) zabezpečovaných verejným sektorom očakávame len veľmi pozvoľný nábeh hlavne z dôvodu zmien koncepcie (resp. nekoncepčnosti) výstavby diaľničnej a cestnej siete v SR (trasovanie, financovanie). V oblasti pozemných stavieb (bytovej, priemyselnej výstavby) očakávame tiež len veľmi pozvoľný vývoj jednak z titulu doteraz nenaplnených kapacít stavieb pred ukončením, resp. už ukončených (byty, kancelárske a výrobné priestor.) a jednak z titulu očakávaného útlmu vplyvom pretrvávajúcej svetovej finančnej a hospodárskej krízy. Ak bude v stavebníctve zaznamenaný rast, tak hlavne z titulu nízkej porovnávacej základne r.2010.
Ján Kato
Generálny riaditeľ,  Váhostav-SK
V roku 2011 očakávame vo vývoji slovenského stavebníctva aj naďalej mierny pokles oproti roku 2010 spojený s nedostatkom najmä verejných zákaziek.
 Vladimír Kríž
Obchodný riaditeľ Metrostav SK.


V predpovediach vývoja tržieb stavebných spoločností je vidieť mierny optimizmus
• Prvýkrát v tomto roku spoločnosti zlepšili predpovede vývoja svojich tržieb na budúci rok. Vážený priemer predpovedí všetkých riaditeľov ukazuje na prvú potenciálnu stabilizáciu a na veľmy mierny rast tržieb v budúcom roku (o 0,9%).
•Deailnejší pohľad na situáciu v jednotlivých analyzovaných segmentoch ukazuje, že mierne pesimistickejší sú pre budúci rok predstavitelia stredných a malých firiem.Priemer celého segmentu ukazuje na očakávaný rast tržieb o 0,5%. V segmente veľkých stavebných spoločností sa predpokladá priemerný nárast tržieb o 2,3%.
• V roku 2012 očakáva rast svojich tržieb už väčšina respondentov (78%).

Sebedôvera stavebných spoločností je pre rok 2011 vyššia ako v roku 2010
•Sebadôvera stavebných spoločností na nadchádzajúci rok zostáva rovnaká ako pred tromi mesiacmi. Približne polovica opýtaných riaditeľov verí, že sa im bude dariť lepšie ako konkurencii. V porovnaní s očakávaným vývojom v roku 2010 môžeme hovoriť o zlepšení.
• Značná miera neistoty však zostáva, každá piata spoločnosť nedokáže predpovedať vývoj svojho postavenia budúci rok.


Vyťaženosť kapacít mierne vzrástla 
• Vyťaženosť kapacít stavebných spoločností zaznamenala oproti augustu určité zlepšenia, najmä vďaka už zrealizovaným optimalizáciám. Klesol podiel spoločností, ktoré uvádzajú, že majú menej zákaziek ako pred rokom. 
• Ak sa pozrieme do jednotlivých segmentov, malé a stredné firmy vykazujú v priemere aktuálne vyššiu vyťaženosť ako firmy veľké. 
• Priemerný počet mesiacov, na ktoré majú stavebné spoločnosti do budúcnosti zazmluvnené zákazky, od výskumu realizovaného v auguste, opäť poklesol. 
• Medzi veľkými a strednými / malými stavebnými spoločnosťami sú rozdiely v dĺžke obdobia, na ktoré majú svoje zákazky zazmluvnené (veľké 7 mesiacov, stredné / malé 4 mesiace). 
• Aktuálne takmer každá druhá spoločnosť (48%) uvádza, že má menej zákaziek ako pred dvanástimi mesiacmi. K tomuto vysokému číslu je potrebne poznamenať, že ide o určité zlepšenie oproti stavu v auguste (71%) a v máji (61%).
 • 29% stavebných spoločností plánuje zmeniť spôsoby, ktorými získava svoje zákazky, aby zvýšili svoju úspešnosť. 


Stavebné spoločnosti stále bojujú s nedostatočným dopytom, taktiež ich trápi súčasná miera byrokracie
• Všetci respondenti uvádzajú, že sú limitovaní vo svojom raste, avšak v prípade niektorých najčastejšie zmieňovaných faktoroch prišlo k určitým zlepšeniam.
• Hlavnými problémami sú byrokracia (požiadavky štátu) a nedostatočný dopyt.
• Za obmedzenie s najmenším negatívnym dopadom na výsledky stavebných spoločností sa považujú: vplyv počasia, vysoké náklady na materiál a pracovnú silu, nedostatok skúsenej pracovnej sily.

Najvýraznější problém pre nás predstavuje nízky počet súťaží, teda nedostatočný dopyt po stavebných pracách, a to ako vo verejnom, tak i v súkromnom sektore.
Eric Rouffet
Generálny riaditeľ, Eurovia SK
Hlavné obmedzenie je nedostatok dopytu. Výrazným problémom je i zhoršená platobná schopnosť niektorých odberateľov.

Ján Kato
Generálny riaditeľ,  Váhostav-SK





Kľúčovou prioritou na ďalších dvanásť mesiacov je pokračovat vo zvyšování efektivity fungovania, avšak tlak vyvíjaný na túto oblast mierne klesá
• Najčastejšie uvádzanou prioritou pre väčšinu opýtaných stavebných spoločností (98%) zostáva aj naďalej zvýšenie efektivity fungovania. Zároveň je však možné vidieť mierne znižovanie tlaku na túto oblasť (aktuálne 6,4 bodov z 10 max, v auguste 6,5 bodu a v máji 7,0 bodov).  
• Ďalšími prioritnými oblasťami sú optimalizácia financovania stavebných spoločností a tiež skvalitnenie výberu dodávateľov.
• Naopak, investíciám v podobe akvizícií alebo zlepšovanie IT infraštruktúry, sa budú firmy venovať minimálne.
Vypočuť
Čítať foneticky
 
Slovník - Zobraziť podrobný slovník
Medzi hlavné priority spoločnosti patrí aj naďalej udržanie si významného postavenia na slovenskom stavebnom trhu v oblasti predovšetkým pozemných stavieb a stabilizácia spoločnosti z ohľadom na situáciu na stavebnom trhu. 
Vladimír Kríž
Obchodný riaditeľ, Metrostav SK


Kvartálna analýza slovenského stavebníctva 11/2010 je založená na štruktúrovaných telefonických rozhovoroch s vybranou vzorkou 100 stavebných spoločností podnikajúcich v slovenskom stavebníctve. Rozhovory sa uskutočnili začiatkom novembra 2010. Ďalšia publikácia na tému slovenského stavebníctva bude Kvartálna analýza slovenského stavebníctva 02/2011, ktorá bude zverejnená koncom februára 2011.
Okrem štandardnej analýzy ponúka tento výskum taktiež detailné informácie o postojoch hlavných segmentov slovenského stavebníctva podľa dvojrozmernej segmentácie vzorky, (tj ako z hľadiska veľkosti stavebných spoločností, tak aj stavebného zamerania účastníkov). Segmenty sú rozdelené na veľké a stredné/malé spoločnosti. Z druhého pohľadu na segmenty zaoberajúce sa pozemným alebo inžinierskym staviteľstvom.


"Hlavným cieľom všetkých spracovaných štúdií CEEC Research je poskytnúť predovšetkým využiteľné a plne porovnateľné analýzy stavebníctva krajín strednej a východnej Európy. Tieto analýzy pomáhajú firmám v ich raste a získavaní nových zákaziek, a tiež im umožňujú lepšie prispôsobiť svoje stratégie aktuálnej situácii na danom trhu. Svojim širokým rozsahom a počtom užívateľov je tento výskum najväčším v celom regióne strednej a východnej Európy, "hovorí Jiří Vacek, riaditeľ spoločnosti CEEC Research.

	Kvartálna analýza slovenského stavebníctva 11/2010 je k dispozícii zdarma na stiahnutie na internetových prezentáciách spoločnosti CEEC Research www.stavebnictvo.com , kde je taktiež možné získať viac informácií, prípadne nás môžete kontaktovat na: kontakt@CEEC.Eu.



Kontakty pre médiá:
Lucie Matalová 						Marek Wilhalm 
PR and Communication director 				PR, External Communication
CEEC Research 						KPMG Slovensko spol. s r.o.
E-mail:matalova@ceec.eu 					E-mail: mwilhalm@kpmg.sk
Tel.: +420 777 205 873 					Tel.: +421-915-758843




CEEC Research(Výskum potenciálu stavebníctva v krajinách strednej a východnej Európy) je najväčším výskumom stavebníctva v krajinách strednej a východnej Európy. Bol založený v roku 2005 a od tej doby bezplatne poskytuje štúdie o aktuálnom stave a očakávanom vývoji stavebníctva v desiatich krajinách strednej a východnej Európy. Všetky naše štúdie a analýzy sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných i malých stavebných spoločností.

CEEC Research navyše k pravidelným a bezplatným analýzam stavebníctva taktiež organizuje Stretnutia lídrov a  Konferencie riediteľov stavebných spoločností, ktorých sa zúčastňujú generálni riaditelia najvýznamnejších 
stavebných spoločností, prezidenti zväzov, cechov a komôr z oblasti stavebníctva a takisto aj ministri a najvyšší predstavitelia štátu vybraných krajín.

KPMG je globálna sieť firiem poskytujúcich profesionálne služby v oblasti auditu, daní a poradenstva. Jej členské firmy  pôsobia  v 144 krajinách a  zamestnávajú vyše 137 000  odborníkov. Nezávislí členovia siete KPMG sú pridružení ku KPMG International, družstvu registrovanému vo Švajčiarsku.

Spoločnosť KPMG Slovensko je nezávislým členom medzinárodnej siete KPMG a na Slovensku pôsobí od roku 1991. V súčasnosti zamestnáva viac ako 300 ľudí a má 11 partnerov. Je poprednou audítorskou a poradenskou spoločnosťou. Poskytuje širokú škálu audítorských, daňových a poradenských služieb mnohým domácim i zahraničným spoločnostiam a asistuje pri významných transakciách vo väčšine hospodárskych odvetví.

